Бірыңғай жиынтық төлемі (БЖТ)

1. **БЖТ төлеушілер санатына кімдер жатады?**

Бірыңғай жиынтық төлем кәсіпкерлік қызметтер көрсету және (немесе) жеке қосалқы шаруашылықтың өзі өндірген ауыл шаруашылығы өнiмiн өткізетін, айналымы жылына 1 175 АЕК- тен (2,96 млн тенге) аспайтын жеке тұлғаларға арналған.

**Мысалы**: көлік (*жеке жүргізуші*), бір реттік жалдамалы еңбек (*тұрмыстық техниканы, сантехника және т.б жөндеу*), бөлек жеке қызметтер (*жаттықтырушылар, күтушілер, тапсырысқа тоқыма тоқу*), әртістер (*тамада, музыкантшылар және т.б.*), бағдарламалау (*ОЖ орнату, анти- вирус және т.б*.), омарта ұстау және балды сату, өз шаруашылығында өндірген сүтті, картопты басқа жеке тұлғаларға сату және т.б.

Шетелдік азаматтар және азаматтығы жоқ тұлғалар, сонымен қатар, станционарлық орын (коммерциялық объектілер – сауда объектілері, базарлар) арқылы қызмет атқаратын, мүлікті жалға беретін тұлғалар БЖТ төлеушілері болып танылмайды.

Осыдан басқа, жеке тұлға – БЖТ төлеушісі дара кәсіпкер ретінде немесе жеке практикамен айналысатын тұлға ретінде (*адвокат, нотариус, жеке сот орындаушысы мен кәсіпқой медиатор*) тіркеуде болмауы тиіс.

1. **БЖТ өзіне не қосады және қандай тәсілмен есептелінеді?**

БЖТ-ны жеке табыс салығының және әлеуметтік төлемдердің *(міндетті зейнетақы аударымдары, әлеуметтік аударымдар*, *міндетті әлеуметтік медициналық сақтандыру қорына аударымдар*) төленуге жататын сомалары құрайды.

БЖТ айлық бекітілген мөлшерлемесі (табыс мөлшерінен тәуелсіз, алайда белгіленген 1 175 АЕК шекті мөлшерді ұмытпау қажет ) – 1 АЕК *(2019 жылдың 1 қаңтарынан – 2525 теңге)*  Астана, Алматы және Шымкент, облыстық маңызы бар қалалар үшін және 0,5 АЕК *(2019 жылдың 1 қаңтарынан -1263 теңге)-* басқа елді мекендерде құрайды.

*Анықтама үшін: «Азаматтарға арналған үкімет» мемлекеттік корпорациясы БЖТ бөлуді жүзеге асырады.*

*мемлекеттік бюджетке 10 % ЖТС;*

*Мемлекеттік әлеуметтік сақтандыру қорына 20 % әлеуметтік аударымдар;*

*Бірыңғай жиынтық зейнетақы қорына 30 % зейнетақы аударымдары;*

*Міндетті әлеуметтік медициналық сақтандыру қорына 40 % аударымдар;*

1. **Төлеу механизмі қандай (қадам бойынша)?**

Бiрыңғай жиынтық төлем «Азаматтарға арналған үкімет» мемлекеттік корпорациясының шотына бір төлем арқылы жеке тұлғалармен төленеді.

1 қадам: БЖТ төлеушісінің критерилері бойынша сәйкес келуін анықтап алу қажет;

2 қадам: Кез келген банк арқылы БЖТ төлеуі қажет;

Салық төлеушіде төлеудің екі жолы бар: банкке келу арқылы немесе интернет/ терминал арқылы.

Ол үшін келесіні көрсету қажет:

«Азаматтарға арналған үкімет» мемлекеттік корпорациясының реквизиттері;

БЖТ сомасы (Астана, Алматы және Шымкент және облыстық маңызы бар қалалар үшін 1 АЕК; басқа тұрғындар үшін - 0,5 АЕК)

Төлеп, төлем құжатын сақтауы қажет.